|  |
| --- |
| **C:\Users\Araik\Desktop\coa.jpg** |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻԵՎ ՍՊՈՐՏԻ ՆԱԽԱՐԱՐ**ՀՐԱՄԱՆ** |
|  |

**N o \_\_\_\_\_\_\_\_\_\_\_\_\_\_\_\_\_ «\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 2025 թ.**

**«ՀԱՅԱՍՏԱՆԻ ԱԶԳԱՅԻՆ ԱԳՐԱՐԱՅԻՆ ՀԱՄԱԼՍԱՐԱՆ» ՀԻՄՆԱԴՐԱՄԻ ՎԱՐԺԱՐԱՆԻ ԵՎ «ԱԳՐՈՏԵԽՆՈԼՈԳԻԱ» ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԴԱՍԸՆԹԱՑՆ ԱՎԱՐՏԱԾ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ԵՎ ՍՅՈՒՆԻՔԻ ՄԱՐԶԵՐԻ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻ՝ ԲԱԿԱԼԱՎՐԻ ԿՐԹԱԿԱՆ ԾՐԱԳՐՈՎ ՀԱՅԱՍՏԱՆԻ ԱԶԳԱՅԻՆ ԱԳՐԱՐԱՅԻՆ ՀԱՄԱԼՍԱՐԱՆ ԵՎ ՄԱՍՆԱՃՅՈՒՂԵՐ ՀԵՌԱԿԱ ՈՒՍՈՒՑՄԱՄԲ ՓՈՐՁՆԱԿԱՆ ԸՆԴՈՒՆԵԼՈՒԹՅԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Կրթության մասին» օրենքի 37-րդ հոդվածի 1-ին մասի 9-րդ կետը, Հայաստանի Հանրապետության կառավարության 2021 թվականի նոյեմբերի 18-ի N 1902-Լ որոշմամբ հաստատված 2021-2026 թվականների գործունեության միջոցառումների ծրագրի «Կրթություն» բաժնի 17-րդ կետի 17.1 ենթակետը․

**ՀՐԱՄԱՅՈՒՄ ԵՄ**

1. Հաստատել՝

1) «Հայաստանի ազգային ագրարային համալսարան» հիմնադրամի վարժարանի և «Ագրոտեխնոլոգիա» մասնագիտական կողմնորոշման դասընթացն ավարտած Հայաստանի Հանրապետության Տավուշի և Սյունիքի մարզերի հանրակրթական ուսումնական հաստատությունների շրջանավարտների՝ բակալավրի կրթական ծրագրերով Հայաստանի ազգային ագրարային համալսարան և դրա մասնաճյուղեր հեռակա ուսուցմամբ փորձնական ընդունելության կարգը՝ համաձայն հավելված N 1-ի:

2) «Հայաստանի ազգային ագրարային համալսարան» հիմնադրամի և մասնաճյուղերի կրթական ծրագրերը և ընդունելության տեղերը, որոնցով 2025-2026 ուսումնական տարում թույլատրվում է «Հայաստանի ազգային ագրարային համալսարան» հիմնադրամի վարժարանի և «Ագրոտեխնոլոգիա» մասնագիտական կողմնորոշման դասընթացն ավարտած Հայաստանի Հանրապետության Տավուշի և Սյունիքի մարզերի հանրակրթական ուսումնական հաստատությունների շրջանավարտներինկրթությունը շարունակել հեռակա ուսուցմամբ՝ համաձայն հավելված N 2-ի:

**ՆԱԽԱՐԱՐ՝ Ժ. ԱՆԴՐԵԱՍՅԱՆ**

Հավելված N 1

Հայաստանի Հանրապետության կրթության, գիտության, մշակույթի և սպորտի նախարարի

2025 թվականի « » սեպտեմբերի N -Լ hրամանի

**Կ Ա Ր Գ**

**«ՀԱՅԱՍՏԱՆԻ ԱԶԳԱՅԻՆ ԱԳՐԱՐԱՅԻՆ ՀԱՄԱԼՍԱՐԱՆ» ՀԻՄՆԱԴՐԱՄԻ ՎԱՐԺԱՐԱՆԻ ԵՎ «ԱԳՐՈՏԵԽՆՈԼՈԳԻԱ» ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԴԱՍԸՆԹԱՑՆ ԱՎԱՐՏԱԾ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ԵՎ ՍՅՈՒՆԻՔԻ ՄԱՐԶԵՐԻ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻ ԲԱԿԱԼԱՎՐԻ ԿՐԹԱԿԱՆ ԾՐԱԳՐՈՎ ՀԱՅԱՍՏԱՆԻ ԱԶԳԱՅԻՆ ԱԳՐԱՐԱՅԻՆ ՀԱՄԱԼՍԱՐԱՆ ԵՎ ՄԱՍՆԱՃՅՈՒՂԵՐ ՀԵՌԱԿԱ ՈՒՍՈՒՑՄԱՄԲ ՓՈՐՁՆԱԿԱՆ ԸՆԴՈՒՆԵԼՈՒԹՅԱՆ**

1. Սույն կարգով կարգավորվում են «Հայաստանի ազգային ագրարային համալսարան» հիմնադրամի (այսուհետ՝ նաև ՀԱԱՀ) հանրակրթական ծրագրեր իրականացնող վարժարանի շրջանավարտներին, ինչպես նաև «Ագրոտեխնոլոգիա» մասնագիտական կողմնորոշման դասընթացն ավարտած Հայաստանի Հանրապետության Տավուշի և Սյունիքի մարզերի հանրակրթական ուսումնական հաստատությունների 2024-2025 ուսումնական տարվա շրջանավարտների (այսուհետ` Հավակնորդ)՝ ՀԱԱՀ բակալավրի կրթական ծրագրերով հեռակա ուսուցմամբ կրթությունը շարունակելու հետ կապված հարաբերությունները:
2. Հավակնորդների ընդունելությունը ՀԱԱՀ-ում առաջնահերթ կազմակերպվում է` սույն կարգի շրջանակներում ընդունելություն կազմակերպելու համար հաստատված ցանկին (այսուհետ՝ նաև Հավելված N 2) համապատասխան՝ վճարովի հիմունքով` բացառությամբ Հայաստանի Հանրապետության օրենսդրությամբ սահմանված արտոնություն ունեցող Հավակնորդների:
3. Հրամանն ուժի մեջ մտնելուց հետո 3 աշխատանքային օրվա ընթացքում ՀԱԱՀ ընդունող հանձնաժողովը (այսուհետ` Հանձնաժողով), հրապարակում է Հավակնորդների դիմումների ընդունելության վերաբերյալ հայտարարություն՝ նշելով դիմումների ընդունման վայրը, ժամկետները, ըստ մասնագիտությունների տեղերի թիվը, ուսման վարձի չափը և այլն:
4. Հավակնորդների փաստաթղթերը ընդունվում են մինչև հոկտեմբերի 17-ը ներառյալ։
5. Փաստաթղթերի փաթեթը ներառում է՝
6. դիմում` ուղղված ռեկտորին,
7. ավարտական փաստաթուղթ` ատեստատ,
8. չորս լուսանկար (3x4 չափսի),
9. անձը հաստատող փաստաթղթի (անձնագիր կամ նույնականացման քարտ կամ Հայաստանի Հանրապետության կառավարությանն առընթեր Հայաստանի Հանրապետության ոստիկանության բաժինների կողմից տրվող անձը հաստատող ժամանակավոր փաստաթուղթ, կացության վկայական, փախստականի վկայական) պատճենը,
10. զինվորական գրքույկ կամ կցագրման վկայականի պատճենը (միայն արական սեռի Հավակնորդների համար),
11. Հայաստանի Հանրապետության օրենսդրությամբ սահմանված արտոնություններից օգտվելու վերաբերյալ համապատասխան փաստաթղթերը (դրանց առկայության դեպքում),
12. Տավուշի և Սյունիքի մարզերի հանրակրթական ուսումնական հաստատություններից Հավակնորդների համար՝ տեղեկանք «Ագրոտեխնոլոգիա» մասնագիտական կողմնորոշման դասընթացն ավարտելու մասին։
13. Եթե ՀԱԱՀ ընդունվելու Հավակնորդների թիվը գերազանցում է Հավելված N 2-ով հաստատված յուրաքանչյուր կրթական ծրագրի համար սահմանված տեղերի թիվը, ապա հանձնաժողովը Հավակնորդների ընտրությունն իրականացնում է մրցութային հիմունքներով` առաջնահերթությունն, ըստ հաջորդականության, տալով այն Հավակնորդներին, ովքեր ունեն՝
14. բնագիտական առնվազն մեկ առարկայի միասնական քննությունից ստացած դրական գնահատական,
15. ավարտական փաստաթղթի (ատեստատի) բնագիտական առարկաների գնահատականների առավելագույն միջին գնահատականը,
16. Մրցույթն անցկացվում է մինչև հոկտեմբերի 31-ը։
17. Հանձնաժողովի ընդունելության արդյունքների հիման վրա ՀԱԱՀ-ի ռեկտորը մինչև նոյեմբերի 15-ը՝ հեռակա ուսուցման համար հրամանագրում է հավակնորդներին և 5-օրյա ժամկետում Հայաստանի Հանրապետության կրթության, գիտության, մշակույթի և սպորտի նախարարություն է ներկայացնում հաշվետվություն:
18. Հիմք ընդունելով Հայաստանի Հանրապետության կրթության, գիտության, մշակույթի և սպորտի նախարարի 2022 թվականի հոկտեմբերի 27-ի N 39-Ն հրամանով հաստատված «Միջնակարգ կրթության կրեդիտային համակարգի ներդրման և գործարկման կարգ»-ը՝ ՀԱԱՀ-ն ճանաչում է սույն կարգով ընդունված ուսանողների «Ագրոտեխնոլոգիա» և այլ համապատասխան առարկաների կրեդիտները։
19. Ուսանողն ազատվում է ճանաչված առարկաների ուսումնական պարապմունքներից, ատեստավորումից և վճարում է միայն այն առարկայական դասընթացների (մոդուլների) համար, որոնք ուսումնառելու է:

Հավելված N 2

Հայաստանի Հանրապետության կրթության, գիտության, մշակույթի և սպորտի նախարարի

2025 թվականի « » սեպտեմբերի N -Լ hրամանի

ՀԱԱՀ ԵՎ ՄԱՍՆԱՃՅՈՒՂԵՐԻ ԿՐԹԱԿԱՆ ԾՐԱԳՐԵՐԸ ԵՎ ԸՆԴՈՒՆԵԼՈՒԹՅԱՆ ՏԵՂԵՐԸ, ՈՐՈՆՑՈՎ 2025-2026 ՈՒՍՈՒՄՆԱԿԱՆ ՏԱՐՈՒՄ ԹՈՒՅԼԱՏՐՎՈՒՄ Է ՀԱԱՀ ՎԱՐԺԱՐԱՆԻ ԵՎ «ԱԳՐՈՏԵԽՆՈԼՈԳԻԱ» ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԴԱՍԸՆԹԱՑՆ ԱՎԱՐՏԱԾ ՀՀ ՏԱՎՈՒՇԻ ԵՎ ՍՅՈՒՆԻՔԻ ՄԱՐԶԵՐԻ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ ՇԱՐՈՒՆԱԿԵԼ ԿՐԹՈՒԹՅՈՒՆԸ

|  |  |  |
| --- | --- | --- |
| **Դասիչ**  | **Հայաստանի ազգային ագրարային համալսարանի մասնագիտությունը, կրթական ծրագիրը**  | **Տեղերի թիվը (այդ թվում՝ մասնաճյուղերի)**  |
| **052201.00.6** | **Բնապահպանություն և բնօգտագործում** |  |
|  | 052201.02.6 Ագրոէկոլոգիա **հեռակա** | 10 |
| **071804.00.6** | **Ագրարային ճարտարագիտություն** |  |
|  | 071804.02.6 Հողային և ջրային ռեսուրսների ճարտարագիտություն **հեռակա** | 30 |
| **072101.00.6** | **Պարենամթերքի տեխնոլոգիա** |   |
|  | 072101.01.6 Պարենամթերքի տեխնոլոգիա **հեռակա** | 45 |
| **081101.00.6** | **Ագրոնոմիա** |  |
|  | 081101.01.6 Ագրոնոմիա, սելեկցիա և գենետիկա **հեռակա** | 25 |
|  | 081101.02.6 Բույսերի պաշտպանություն **հեռակա** | 10 |
| **081102.00.6**  | **Անասնաբուծություն** |  |
|  | 081102.02.6 Կենդանագիտություն և կենսատեխնոլոգիա **հեռակա** | 15 |

Ձև

**Հ Ա Շ Վ Ե Տ Վ ՈՒ Թ Յ ՈՒ Ն**

ՀԱԱՀ վարժարանի և «Ագրոտեխնոլոգիա» մասնագիտական կողմնորոշման դասընթացն ավարտած ՀՀ Տավուշի և Սյունիքի մարզերի հանրակրթական ուսումնական հաստատությունների շրջանավարտների կրթությունը ՀԱԱՀ–ում և մասնաճյուղերում շարունակելու վերաբերյալ

|  |  |  |  |  |
| --- | --- | --- | --- | --- |
| Ընդունված ուսանողի անունը, ազգանունը, հայրանունը | Ուսումնառած դպրոցի / կրթօջախի անվանումը | Ուսումնառած դպրոցը / կրթօջախը ավարտելու տարեթիվը | Համապատասխան կրթական ծրագրի անվանումըև որակավորումը | Այլ տվյալներ |
|   |   |  |   |   |
|   |   |  |   |   |
|   |   |  |   |   |